**2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-827 „Pameistrystė ir kvalifikacijos tobulinimas darbo vietoje“ projektų atrankos kriterijų derinimo lentelė**

|  |  |  |  |  |
| --- | --- | --- | --- | --- |
| **Eil Nr.** | **Juridinis arba fizinis asmuo** | **Pastabos** | **ŪM pozicija** | **ŪM argumentai** |
| 1. | Lietuvos verslo konfederacija | Lietuvos verslo konfederacija (toliau – LVK) – didžiausia paslaugų, prekybos ir aukštųjų technologijų sektorius atstovaujanti verslo organizacija Lietuvoje, susipažino su 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-827 „Pameistrystė ir kvalifikacijos tobulinimas darbo vietoje“ (toliau – Priemonė) projektų atrankos kriterijais ir teikia šiuos pasiūlymus:   1. Projektų atrankos kriterijus Nr. 5 išdėstytas taip:   *Ne mažiau kaip 70 proc. pareiškėjo ir partnerio (kai partneris yra privatusis juridinis asmuo) pajamų sudaro pajamos, gaunamos iš veiklų, kurios priskiriamos* [*Ekonominės veiklos rūšių klasifikatoriaus (EVRK 2 red.), patvirtinto Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“*](https://e-seimas.lrs.lt/portal/legalAct/lt/TAD/TAIS.309099?positionInSearchResults=6&searchModelUUID=ff967197-aab7-4bfd-9977-2abcdec1cea1) *(toliau – EVRK 2 red.), C sekcijai.*  *Kriterijus taikomas 1 veiklai.*  Remiantis Priemonės projektų finansavimo sąlygų aprašu, pavirtintu 2016 m. lapkričio 16 d. Ūkio ministro įsakymu Nr. 4-717 (2017-11-22 galiojančia redakcija), remiamos veiklos yra dvi:  *11.1. įmonių darbuotojų mokymai pameistrystės forma, skirti kvalifikacijai arba jos daliai įgyti;*  *11.2. įmonių darbuotojų mokymai darbo vietoje, skirti kvalifikacijai tobulinti.*  Siūlome kriterijų Nr. 5 išdėstyti taip:  *Ne mažiau kaip 70 proc. pareiškėjo ir partnerio (kai partneris yra privatusis juridinis asmuo) pajamų sudaro pajamos, gaunamos iš veiklų, kurios priskiriamos* [*Ekonominės veiklos rūšių klasifikatoriaus (EVRK 2 red.), patvirtinto Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“*](https://e-seimas.lrs.lt/portal/legalAct/lt/TAD/TAIS.309099?positionInSearchResults=6&searchModelUUID=ff967197-aab7-4bfd-9977-2abcdec1cea1) *(toliau – EVRK 2 red.),* ***A – U sekcijoms****;*  dėl šių priežasčių:   1. Per daug siaurai apribojamos galimos pareiškėjų ir partnerių veiklos pagal sekcijas; 2. Pagal Priemonės 2 kvietimą, skelbtą 2017 m. rugsėjo 22 d., galimi pareiškėjai galėjo būti tik juridiniai asmenys, kurių pajamos gaunamos iš veiklų priskirtinų **C sekcijai** pagal EVRK 2 red., tačiau gautų paraiškų ir pasirašytų sutarčių skaičius bei prašomas finansavimas išnaudojo tik šiek tiek daugiau nei pusę kvietimui numatytos finansavimo sumos. | Neatsižvelgta | Atkreipiame dėmesį, kad pagal priemonę  Nr. 09.4.3-ESFA-K-827 „Pameistrystė ir kvalifikacijos tobulinimas darbo vietoje“ (toliau – Priemonė) finansuojamos dvi veiklos:  • įmonių darbuotojų mokymai pameistrystės forma, skirti kvalifikacijai arba jos daliai įgyti;  • įmonių darbuotojų mokymai darbo vietoje, skirti kvalifikacijai tobulinti.  Kiekvienai iš šių veiklų Priemonės finansavimo sąlygų apraše numatytos atskiros lėšos, taikomi specifiniai projektų atrankos kriterijai ir finansuojamų mokymų turinio reikalavimai.  Formali kvalifikacija, kuri suteikiama baigus mokymus pameistrystės forma, daug didesnę svarbą turi būtent gamybos sektoriuje. Dėl šios priežasties siekiama paskatinti apdirbamosios gamybos įmonių susidomėjimą mokymais pameistrystės forma ir finansuoti projektus, tiesiogiai įgyvendinančius 2014–2020 metų Europos Sąjungos fondų investicijų veiksmų programos veiklas, kuriomis numatoma teikti paramą pameistrystės projektams.  Kitomis veiklomis nei gamyba užsiimančios įmonės nebus diskriminuojamos, nes teikti paraiškas ir gauti finansavimą aktualiems darbuotojų mokymo projektams darbo vietoje jos galės pagal antrąją veiklą (kvietimas numatomas abiem veikloms).  Pažymime, kad paskelbus pirmąjį kvietimą ir taikant kitus projektų atrankos kriterijus, paraiškų pagal Priemonės pirmąją veiklą apskritai nebuvo gauta, todėl prioritetas gamybos sektoriaus įmonėms yra būtinas, kad priemonė būtų patraukli mokymus pameistrystės forma galinčioms įgyvendinti įmonėms. |